Beheerliggaam onthef Grey-hoof van pligte | Netwerk24
Deur Gert Coetzee 16 Mei 2018 13:36
Ná jare lange onmin het die skoolbeheerliggaam van Grey-kollege Sekondêr in Bloemfontein die skoolhoof, Deon Scheepers, weens 'n vertrouensbreuk van sy pligte onthef, het Henry Büchner, voorsitter van die beheerliggaam, Woensdagoggend in 'n verklaring bevestig.
Jurie Geldenhuys, hoof van Grey-kollege Primêr, is deur die beheerliggaam as tydelike skoolbestuurder oor Grey Sekondêr ook aangestel. Scheepers behou as werknemer van die Vrystaatse onderwysdepartement wel die professionele pligte van skoolhoof wat ingevolge die Skolewet aan hom toegeken is.
"Die beheerliggaam se primêre doel is om 'n omgewing te skep waar gehalteonderrig kan plaasvind. Waar die beheerliggaam vertroue in die skoolhoof verloor het, is dit nie meer moontlik nie," sê Büchner.
Na verneem word beskou Scheepers dié drastiese stap as onbillik en onregmatig. By navraag het hy gesê hy win regsadvies in en kan nie nou kommentaar lewer nie.